Man buite PE-laerskool geskiet | Maroela Media
'n Man is Vrydagoggend buite 'n laerskool in Port Elizabeth geskiet, oomblikke nadat hy sy verloofde, 'n onderwyseres, by die skool afgelaai het.
Kol. Priscilla Naidu, woordvoerder van die polisie, het nie die naam van die skool bevestig nie, maar het gesê die skool is in Shauderville, in die noorde van die stad.
Naidu het gesê die 29-jarige man, wat glo 'n bekende bendelid is, is in sy motor geskiet toe hy omstreeks 07:50 by die skoolhek uitgery het. Die skote is glo vanuit 'n wit VW Golf geskiet, wat onmiddellik van die toneel weggejaag het.
"Die man het drie koeëlwonde in sy linkerskouer opgedoen en is na 'n hospitaal gehaas. 'n Saak van poging tot moord word ondersoek," het Naidu gesê.
Man 'n bekende bendelid, verloofde onderwyseres? My wereld.
Bende bedrywighede is oorals in die KAAP.
As jy jag moet jy maar altyd oor jou kouer loer.
Dit verstom my, dat 'n meisie wat duidelik redelik intelligent is, hoegenaamd met 'n bendelid gemoeid kan of wil wees. Sy stel haar eie lewe, sowel as diè van àlmal rondom haar in gevààr, & dit sluit die personeel & leerders ook in. Dis àlom bekend dat lede van die verskillende bendes, gedurig in 'n oorlog gewikkel is!!! En hulle gee nie om, om bystanders wat in die spervuur kom, òòk te skiet nie….